als_Latn dik_Latn sag_Latn
Komuna e Çairit mirënjohëse për punën dhe rezultatet e SH.V.Z “Bajram Miftari”
Në Komunën e Çairit mbrëmë u mbajt Kuvendi i SH.V.Z “Bajram Miftari” – Çair. Në këtë ngjarje mori pjesë Kryetari i Komunës së Çairit z.Izet Mexhiti, i cili fillimisht përshëndeti kryetarin dhe anëtarët e kësaj shoqate, kryesuesin e Brigadës së zjarrëfikësve në Shkup, z.Bllagoja Menkovski,drejtorët e shkollave fillore, përfaqësuesit e sektorit civi, përfaqësuesit e Esnafit të Çarshisë, si dhe të rinjtë e komunës sonë të cilët në cikle të ndryshme, nga ajo teorike e deri tek ajo praktike me profesionistë të SH.V.Z “Bajram Miftari” arritën të trajnohen në drejtim të punës më humane, ajo e ndihmës së shpejtë kundës zjarrit.
Kryetari Mexhiti në fjalën e tij përshëndetëse përmendi edhe dy rastet në të cilat zjarri kaploi objekte në Komunën e Çairit, me ç’rast ai shprehu mirënjohjen dhe falenderimin e thellë për ekipin e zjarrëfikësve të Shkupit, të cilët në momentet më kritike dhe më të vështira treguan shpirtin e tyre luftarak, aftësitë e tyre profesionale si dhe humanizmin dhe zemërgjërësinë, duke arritë të shpëtojnë familjet në rrezik, veten si dhe objektet nga këto fatkeqësi. “Andaj, ne sot këtu dëshmojmë si komunë me SH.V.Z “Bajram Miftari” por edhe me aksionet për dhurimin e gjakut, për aktivitetet që bëjmë në shkollat dhe lagjet tona, me të rinjtë tanë, sepse ky nuk është investim në të ardhmen por është investim në të tashmen. Uroj që aktivitetet dhe trajnimet e tilla të vazhdojnë edhe në të ardhmen sepse në këtë mënyrë jemi më të përgaditur dhe do të dijmë më mirë të ballafaqohemi për sfidat e reja” tha mes tjerash z.Mexhiti.
Duhet theksuar që Komuna e Çairit është komuna e vetme në Shkup e cila ka organizatë të karakterit dhe fushëveprimit të tillë.
Në fund të këtij takimi, të rinjtë që me sukses përfunduan trajnimin për veprim të shpejtë në rast zjarri u shpërblyen me çertifikata dhe dhurata simbolike.
als_Latn als_Latn als_Latn als_Latn als_Latn